اویان نیوز: دمشقین مخالیفلرین قالابالیق اولدوغو اطراف محلهلری دونن سحر ساعاتلاریندان بو یانا اسده باغلی گوجلر طرفیندن آغیر سلاحلارلا بومبالانیر
سوریهنین باشکندی دمشق آغیر آتیش آلتیندا.
دمشقین مخالیفلرین قالابالیق اولدوغو اطراف محلهلری دونن سحر ساعاتلاریندان بو یانا اسده باغلی گوجلر طرفیندن آغیر سلاحلارلا بومبالانیر. سوریه، اولوسلارآراسی توپلومون دا ان اؤنملی گوندمی. سوریهنین قوزئییندهکی بیر چوخ شهرده حربی مخالیفلرله اسد گوجلری آراسیندا چاتیشمالار یاشانیر. دمشق رهبرلیگی هر گون، باشدا حلب اولماق اوزره رقعه و ایدلیبی اسکاد موشکلریله وورور. حلبدکی تاریخی اموی مسجیدی اطرافیندا سلاحلی مخالیفلرله اسد گوجلری آراسیندا شدتلی چاتیشمالارین یاشاندیغی بیلدیریلدی. اؤلکه میقیاسیندا سون بومباردیمانلاردا آرالاریندا اوشاقلاریندا اولدوغو یوزدن چوخ انسان حیاتینی ایتیردی.
سوریهدکی شدت اولوسلارآراسی توپلومون ان اهمیتلی گوندم مادهلریندن بیری. ایلک یورددیشی سفری قاپسامیندا آلمانیا و فرانسادا تماسلاردا اولان آمریکا بیرلشمیش دؤولتلرینین یئنی خاریجی ایشلر باخانی جون کئرینین گوندمینده ده سوریه وار ایدی. کئری، سوریه بحرانینین دیپلوماتیک یوللارلا حل ائدیلمهسینی اومود ائتدیکلرینی وورغولادی. کئری، آلمانیانین تورکیهیه ناتو چرچیوهسینده قونوشلاندیریلان پاتریوت راکت سیستمینه حربی بیرلیکلرله دستک وئرمهسینی چوخ اهمیتلی بیر قاتقی و توتوم اولاراق کاراکتریزه ائتدی. فرانساداکی تماسلاریندا پرزیدنت فرانسووا اولاند ایله گؤروشن کئری هر ایکی اؤلکهنین ده سوریهلی مخالیف قروپلارا وئریلن دستیی آرتیرماسی لازیم اولدوغونو وورغولادی.
ت ر ت
azb_Arab azb_Arab azb_Arab azb_Arab ckb_Arab